

**Қарағанды облысында "Союз-ФГ" ресейлік зымыран тасығышы авариясының салдарын зерделеу жөніндегі үкіметтік комиссия құру туралы**

Қазақстан Республикасы Үкіметінің 2018 жылғы 2 қарашадағы № 708 қаулысы.

      2018 жылғы 11 қазанда "Союз-ФГ" ресейлік зымыран тасығышын "Байқоңыр" ғарыш айлағынан жіберу кезінде Қарағанды облысында орын алған авария фактісін зерделеу, аварияның салдарын анықтап жою және келтірілген зиянды бағалау мақсатында Қазақстан Республикасының Үкіметі **ҚАУЛЫ ЕТЕДІ**:

      1. Мынадай құрамда Үкіметтік комиссия (бұдан әрі – Комиссия) құрылсын:

|  |  |  |
| --- | --- | --- |
| Ильин  Юрий Викторович | - | Қазақстан Республикасы Ішкі істер министрінің орынбасары, төраға |
| Шайдаров  Серік Жаманқұлұлы | - | Қарағанды облысы әкімінің орынбасары |
| Ыбырайымов   Ғалымжан Уәлиханұлы | - | Қазақстан Республикасы Қаржы министрлігі Мемлекеттік мүлік және жекешелендіру комитеті төрағасының орынбасары |
| Сәдуақасов   Нұрқан Олжабайұлы | - | Қазақстан Республикасы Денсаулық сақтау министрлігі Қоғамдық денсаулық сақтау комитеті төрағасының орынбасары |
| Данбаев   Ғалымжан Қалдыбекұлы | - | Қазақстан Республикасы Қорғаныс және аэроғарыш өнеркәсібі министрлігі Аэроғарыш комитеті төрағасының орынбасары |
| Берекетов   Мақсат Берекетұлы | - | Қазақстан Республикасы Әділет министрлігі Халықаралық құқық және ынтымақтастық департаментінің директоры |
| Төреханов   Уәлихан Әмірханұлы | - | Қазақстан Республикасы Сыртқы істер министрлігі Тәуелсіз Мемлекеттер Достастығы департаментінің директоры |
| Амрин   Рустамбек Нұрланұлы | - | Қазақстан Республикасы Ішкі істер министрлігі Төтенше жағдайлар комитеті төтенше жағдайларды жою басқармасының бастығы |
| Нәукенов   Рахат Оспанұлы | - | Қазақстан Республикасы Ұлттық экономика министрлігі Әлеуметтік саясат және мемлекеттік органдарды дамыту департаменті құқық қорғау жүйесін, қорғаныс және мемлекеттік органдарды дамыту басқармасының басшысы |
| Сәтімов   Нұрай Жеңісұлы | - | Қазақстан Республикасы Энергетика министрлігі Экологиялық реттеу және бақылау комитеті мемлекеттік экологиялық бақылау басқармасының басшысы |
| Досжанов  Бауыржан Абайұлы | | - | Қазақстан Республикасы Ауыл шаруашылығы министрлігі Жер ресурстарын басқару комитеті Жердің пайдаланылуы мен қорғалуын және геодезиялық қызметті мемлекеттік бақылау басқармасы басшысының міндетін атқарушы |
| Күлшімбаев   Ибрагим Дәукесұлы | | - | Қазақстан Республикасы Ішкі істер министрлігі Төтенше жағдайлар комитеті Қарағанды облысы Төтенше жағдайлар департаментінің бастығы |
| Бекішев   Амангелді Мылтықбайұлы | | - | Қазақстан Республикасы Қорғаныс және аэроғарыш өнеркәсібі министрлігі Аэроғарыш комитеті "Байқоңыр" ғарыш айлағы басқармасының басшысы (келісім бойынша) |
| Жұбатов   Жайлаубай Қызылбайұлы | | - | Қазақстан Республикасы Қорғаныс және аэроғарыш өнеркәсібі министрлігі Аэроғарыш комитеті "Ғарыш-Экология" ғылыми зерттеу орталығы" РМК бас директоры (келісім бойынша). |

      2. Жүктелген міндеттерді орындау үшін Комиссия белгіленген тәртіппен орталық (соның ішінде олардың аумақтық бөлімшелерінен) және жергілікті атқарушы органдардан қажетті ақпаратты, мүдделі мәселелер бойынша ұсыныстар мен қорытындыларды алуға, сондай-ақ олардың мамандарын Комиссия жұмысына тартуға құқылы.

      3. Комиссия аса қысқа мерзімде:

      аварияның медициналық-санитариялық, экологиялық және техногендік салдарын айқындасын;

      бірінші кезектегі шаралар және аварияның ықпал ету факторларын шектеу бойынша ұсыныстар дайындасын;

      аварияның салдарын жою үшін қажетті іс-шаралар тізбесін және іске асыру мерзімдерін айқындасын;

      келтірілген зиян сомасын белгілесін;

      Қазақстан Республикасының Үкіметіне жұмыс нәтижелері туралы ақпарат берсін.

      4. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының* *Премьер-Министрі* | *Б. Сағынтаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК